钦定古今图书集成/明伦汇编/官常典/第605卷 > 吴文企
## 钦定古今图书集成/明伦汇编/官常典/第605卷 > 吴文企

按《安陆府志》：“文企，号白雪，万历戊戌进士，除南户部，
主榷武林北新关，减杂税三百馀金。有翼珰而虎者，
抵于法，尽除其害。出守宁波，寻丁母忧，家居五载，补
湖州守。寇盗闻文企至，皆解散，备兵关西。未几，调宁
夏。宁夏古朔方地，叛服不常，而银定独黠。时有老僧
为边人所尊信，文企用其计画银定纳款，贡名马。事”
闻，赍金赐秩。一日，忽梦幡幢鼓吹来迎，遂端坐而逝。